એસ.ટી.બસ સ્ટેન્ડની સામે આવેલ મહાવીર શોપીંગ સેન્ટરની પાછળ શોપીંગ સેન્ટરના માલિકીનું ગ્રાઉન્ડ ખુલ્લું પડ્યું છે તે જગ્યામાં તમામ દુકાનદારોના વાહનોની પાર્કિંગ કરી શકાય તેમ છે છતાં ગમે તે કારણોસર શોપીંગ સેન્ટરની દુકાનોની સામે જ વાહનો પાર્કિંગ કરવામાં આવે છે. તેનાથી આગળ પંચવટી શોપીંગ સેન્ટરમાં પણ પાર્કિંગ વ્યવસ્થા છે તેની સામે આવેલ નગરપાલીકાની માલિકીનું સરદાર શોપીંગ સેન્ટરમાં સૌથી મોટું પાર્કિંગ મેદાન છે તે પાર્કિંગમાં પાછળથી રસ્તો હોવાથી દુકાનદારો કોઈ પાર્કિંગ કરવા જતા ન હતા. તેથી નગરપાલિકાએ હમણાં જ હજારો રૂપિયાના ખર્ચે સામેથી જ સીધુ પાર્કિંગમાં વાહન મુકવાની વ્યવસ્થા કરી આપી છે છતાં દુકાનદારો અને આવનારા લોકો રોડ ઉપર જ પોતાના વાહનો પાર્કિંગ કરે છે આ ઉપરાંત સરદાર શોપીંગની સામે પટેલ બોર્ડિંગ અને પટેલ હાઉસમાં પણ વાહન પાર્કિંગ માટેની વિશાળ પાર્કિંગ જગ્યાઓ છે છતાં બંને શોપીંગના દુકાનદારો તેમજ તેને ત્યાં આવતા લોકો પણ રોડ ઉપર જ વાહન પાર્કિંગ કરી ગમે ત્યાં ગપાટા મારતા હોય અથવા તો ગમે ત્યાં પોતાના કામે ચાલ્યા જાય છે આ ઉપરાંત કપોળવાડી અને સૌરાષ્ટ્ર ટોકીઝ શોપીંગમાં પણ પાર્કિંગની વ્યવસ્થા હોવા છતાં બંને શોપીંગના વેપારીઓ દ્વારા રોડ ઉપર જ વાહન પાર્કિંગ કરવામાં આવે છે.